**แผนการสอนรายชั่วโมง**

**กลุ่มสาระการเรียนรู้สังคมศึกษา ศาสนาและวัฒนธรรม(ประวัติศาสตร์) ชั้นประถมศึกษาปีที่1 ภาคเรียนที่ 1**

**หน่วยที่ 4 ประวัติศาสตร์** **แผนการสอน ครั้งที่ 14 เรื่อง เหตุการณ์สำคัญของครอบครัว**

**สอนครั้งที่ 14 เวลา 1 ชั่*ว*โมง**

**1. มาตรฐานการเรียนรู้**

 ส 4.1 เข้าใจความหมาย ความสำคัญของเวลาและยุคสมัยทางประวัติศาสตร์สามารถใช้วิธีการทางประวัติศาสตร์มาวิเคราะห์เหตุการณ์ต่างๆ อย่างเป็นระบบ

**2. ตัวชี้วัด**

ป 1 / 3 บอกประวัติความเป็นมาของตนเอง และครอบครัวโดยสอบถามผู้เกี่ยวข้อง

**3. จุดประสงค์การเรียนรู้**

บอกประวัติความเป็นมาของตนเอง และครอบครัวโดยสอบถามผู้เกี่ยวข้องได้

**4. สาระการเรียนรู้**

 วิธีการสืบค้นประวัติความเป็นมาของตนเอง และครอบครัวอย่างง่ายๆ

 การบอกเล่าประวัติความเป็นมาของตนเอง และครอบครัว

**5. กิจกรรมการเรียนการสอน**

1. นักเรียนเคลื่อนไหวร่างกายประกอบ เพลงดั่งดอกไม้บาน และฝึกจิตสมาธิ

 2. นักเรียนและครูร่วมกันสนทนาทบทวนเรื่องการเปลี่ยนแปลงจากอดีตมาถึงปัจจุบัน

 3. นักเรียนศึกษาใบความรู้ เรื่องเหตุการณ์สำคัญในครอบครัว โดยอ่านออกเสียงตามคุณครู

ครูอธิบายเพิ่มเติมและสรุปเนื้อหา

 4. นักเรียนกลับไปถามคุณพ่อ คุณแม่ว่าครอบครัวของเรามีเหตุการณ์ใดบ้างที่เป็นเรื่องน่าภาคภูมิใจ กลับมาเล่าให้คุณครูฟังชั่วโมงต่อไป

**6. สื่อการสอน**

1. เพลง ดั่งดอกไม้บาน

 2. ใบความรู้

**7. การวัดและประเมินผล**

 สังเกตจากการเล่าเรื่องน่าภาคภูมิใจของนักเรียน

**ภาคผนวก**

**กลุ่มสาระการเรียนรู้สังคมศึกษา ศาสนาและวัฒนธรรม(ประวัติศาสตร์) ชั้นประถมศึกษาปีที่1 ภาคเรียนที่ 1**

**หน่วยที่ 4 ประวัติศาสตร์** **แผนการสอน ครั้งที่ 14 เรื่อง เหตุการณ์สำคัญของครอบครัว**

**ใบความรู้**

**เหตุการณ์สำคัญของครอบครัว**

 เหตุการณ์สำคัญของครอบครัวที่เกิดขึ้นในอดีต บางเหตุการณ์เป็นสิ่งที่มีผลกระทบต่อตัวเราในปัจจุบัน และบางเหตุการณ์เป็นสิ่งที่ลูกหลานควรจดจำและภาคภูมิใจ

 ในช่วงเวลาจากอดีตถึงปัจจุบันแต่ละครอบครัวจะมีเหตุการณ์สำคัญๆ ที่ควรจดจำ ซึ่งอาจเป็นเหตุการณ์ที่มีผลต่อการณ์ดำเนินชีวิตของคนในครอบครัว เช่น ความขยันหมั่นเพียรของปู่ ย่า ตา ยาย ในการทำงานเพื่อสร้างครอบครัว การพัฒนาอาชีพที่บรรพบุรุษได้เริ่มไว้ให้มีความเจริญก้าวหน้ามากขึ้น เป็นต้น สิ่งเหล่านี้ทำให้ครอบครัวของเราได้อยู่สุขสบาย จนถึงทุกวันนี้ เช่น ปู่เปิดร้านขายหนังสือเล็กๆ ต่อมาพ่อขยายร้านเป็นตึกแถว ปัจจุบันเป็นบริษัทผลิตหนังสือ

 ความขยันและซื่อสัตย์เป็นคุณธรรมนำสู่ความก้าวหน้าทางอาชีพ ในแต่ละครอบครัวอาจมีเหตุการณ์สำคัญที่มีผลทำให้เกิดความเปลี่ยนแปลงขึ้นในครอบครัว เช่น การย้ายบ้าน การสูญเสียบุคคลในครอบครัว เป็นต้น การเรียนรู้เหตุการณ์เหล่านี้ ทำให้เราเกิดความเข้าใจครอบครัวของเรามากขึ้น และสามารถปรับตัวให้เข้ากับสภาพแวดล้อม